Zapisnik sa sjednice Nastavničkog vijeća održane 29. travnja 2022. godine

Dnevni red :

1. Osvrt na kvartalne sjednice nakon 3. kvartala
2. Škola i zajednica
3. Obveze do kraja školske godine
4. Kalendar rada za novu školsku godinu
5. Razno

Ad 1)

Pedagoginja je iznijela analizu uspjeha učenika nakon 3. kvartala te navela prijedloge aktivnosti i mjera za poboljšanje:

1. Na stručnim vijećima održati radionicu na temu metoda i strategija poučavanja s ciljem efikasnog upravljanja razredom (pedagoginja, voditelji SV-ova, nastavnici).
2. Održati sastanak povjerenstva za praćenje učenika s teškoćama i prikupiti izvješća predmetnih nastavnika o realizaciji prilagođenih programa; utvrditi i razgovarati s roditeljima i učenicima (razrednici, ravnateljica, psihologinja, pedagoginja, nastavnici) – razgovori se već obavljaju.
3. Održati sastanak s nastavnicima praktične nastave.

Ad 2)

Pedagoginja nas je informirala o projektu „Škola i zajednica“. Planira se uvođenje i u škole naše županije od šk. god. 2022/2023. Realiziran bi bio u vidu fakultativne nastave s pristupom aktivnog učenja i poučavanja kroz projektni i istraživački pristup te iskustveno učenje na teme koje u zajednici prepoznaju i biraju sami učenici, dok bi nastavnik bio moderator aktivnosti. Intenzivna edukacija nastavnika koji će se uključiti planirana je tijekom ljeta zavisno od interesa škola u KZŽ.

Ad 3)

Nastavnici su upoznati s obvezama do kraja šk. godine koji je izvješen na oglasnoj ploči i poslan svim članovima NV-a na e-mail adrese uz napomenu da je podložan promjenama i nadopunama.

Ad 4)

Nastavnicima je napomenuto da je MZO na svojim internet stranicama objavilo prijedlog kalendara za narednu šk. god. 2022/2023.

Ad 5)

Tajnica škole napomenula je zaposlenicima da iskoriste godišnji odmor iz 2021. godine do 30. lipnja, a svi koji žele odraditi dva dana godišnjeg odmora na koji imaju pravo u 2022. mogu se početi javljati voditeljici smjene ili tajnici. Također je napomenula da će se ispiti iz zaštite na radu, zaštite od požara i zaštitu i spašavanje koji su bili odgođeni, održati će se 5. svibnja u 12:30.

Pedagoginja nas je informirala da je plan upisa koji je predložio školski odbor prihvaćen od KZŽ. Međutim, MZO dao je prijedlog odluke o upisu učenika, koji bi uključio i ukidanje dva od tri razredna odjela ugostitelja (konobara/kuhara), što nije u skladu s planom RCKTU Zabok. Ravnateljica je reagirala na način da je odmah obavijestila osnivača (KZŽ). Uslijedila je i reakcija Zajednice ugostiteljsko-turističkih škola te Ministarstva turizma jer se radi o deficitarnim zanimanjima. Prijedlog je da se i nastavnici svojim komentarima uključe u e-savjetovanje o ovom prijedlogu na stranicama e-savjetovanja.

Pedagoginja nas je izvijestila da se kao i svake godine provodi profesionalno informiranje učenika osnovnih škola u vidu predavanja i radionica održanih od strane ravnateljice, pedagoginje, psihologinje, učenika škole i njihovih mentora. Učenici OŠ-a pozvani su da 13. svibnja prisustvuju „Malom Gastru“ i 18. svibnja na „Malom pikniku“ kod dvorca Bračak.

Profesorica M.D. informirala nas je da će se 9. svibnja održati proslava Dana Europe u prostorima WESPA Spaces u Zagrebu. Taj dan na proslavu organiziranim prijevozom idu učenici 3.Ea, 3.Eb i 3.THK s razrednicima i mentorima. Ostali nastavnici su pozvani da prisustvuju ako su u mogućnosti.

Pedagoginja je napomenula da će se uskoro održati sastanak stručne službe s voditeljima praktične nastave, a termin će biti objavljen naknadno.

Udruga Zagor iz Zaboka će kao i prošlih godina u školi provoditi preventivnu akciju „Bez promila“ u vidu radionica u petak, 6. svibnja.

Zbog ukupno 72 neopravdana izostanka učenici 2. razreda, A.R. od strane NV-a jednoglasno je izglasano izricanje pedagoške mjere opomena pred isključenje. Razgovori stručne službe s roditeljima i učenicom obavljeni.

Molba učenice 4. razreda, L.G. za oslobođenje od nastave TZK ne može se prihvatiti jer je došlo do proceduralne pogreške. Učenica je molbu trebala dati stručnoj službi škole. Međutim, samoinicijativno je otišla šk. liječnici, pa će se postupak morati ponoviti.

ZAPISNIČAR: Domagoj Cimperšak, prof.